ai4bharat/Pralekha huggingface dataset:
సాంస్కృతిక మంత్రిత్వ శాఖ
ఉత్తరప్రదేశ్ బందాలోని లోఖారి ఆలయం నుండి అక్రమంగా తరలించబడ్డ 10వ శతాబ్దానికి చెందిన మేకతల కలిగిన యోగిని రాతి విగ్రహంలో తిరిగి భారత్కు తీసుకురాబడుతుంది: శ్రీ జి. కిషన్ రెడ్డి
స్వదేశానికి మన నిజమైన కళాఖండాల తరలింపు కొనసాగుతోంది: సాంస్కృతిక మంత్రి
ఉత్తరప్రదేశ్ బందాలోని లోఖారీ ఆలయం నుండి అక్రమంగా తొలగించబడిన 10వ శతాబ్దపు మేక తల కలిగిన యోగిని రాతి విగ్రహాన్ని భారతదేశానికి తిరిగి తీసుకువస్తున్నట్టు కేంద్ర సాంస్కృతిక, పర్యాటక మరియు డోనర్ మంత్రి శ్రీ జి. కిషన్ ప్రకటించారు. ఈ రోజు ఒక ట్వీట్లో ఈ విషయాన్ని ప్రకటించిన సాంస్కృతిక మంత్రి..మన నిజమైన కళాఖండాలను స్వదేశానికి రప్పించడం కొనసాగుతుందని తెలిపారు.
అంతకుముందు లండన్లోని భారత హైకమిషన్ 1980వ దశకంలో ఉత్తరప్రదేశ్ బందాలోని లోఖారికి చెందిన ఒక ఆలయం నుండి కొన్నిసార్లు అక్రమంగా తొలగించబడిన 10వ శతాబ్దపు రాతి విగ్రహాన్ని తిరిగి పొందడం మరియు స్వదేశానికి తీసుకురావడం సంతోషంగా ఉందని ప్రకటించింది.
ఈ శిల్పం మేక తల గల యోగిని శిల్పం. ఇది వాస్తవానికి ఇసుకరాయిలో ఉన్న రాతి దేవతల సమూహానికి చెందినది మరియు లోఖారీ ఆలయంలో ప్రతిష్టించబడింది. 1986లో న్యూ ఢిల్లీలోని నేషనల్ మ్యూజియం తరపున భారతీయ పండితుడు విద్యా దహేజియా చేసిన అధ్యయనంలో ఈ విషయం వెల్లడయింది. తరువాత అది "యోగిని కల్ట్ అండ్ టెంపుల్స్: ఎ తాంత్రిక్ ట్రెడిషన్" పేరుతో ప్రచురించబడింది.
ఈ శిల్పం 1988లో లండన్లోని ఆర్ట్ మార్కెట్లో కనిపించిందని తెలిసింది. అక్టోబర్ 2021లో లండన్ సమీపంలోని ఒక ప్రైవేట్ నివాసానికి చెందిన గార్డెన్లో లోఖారీ సెట్ వర్ణనకు సరిపోయే మేక తల గల యోగిని శిల్పం కనుగొనబడినట్లు భారత హైకమిషన్కు సమాచారం అందింది.
ఇండియా ప్రైడ్ ప్రాజెక్ట్ సింగపూర్ మరియు ఆర్ట్ రికవరీ ఇంటర్నేషనల్, లండన్ విగ్రహం గుర్తింపు మరియు పునరుద్ధరణలో భారతదేశ హైకమిషన్, లండన్కి త్వరితగతిన సహాయం అందించగా, భారత హైకమిషన్ స్థానిక మరియు భారతీయ అధికారులతో అవసరమైన డాక్యుమెంటేషన్ను ప్రాసెస్ చేసింది.
ఆసక్తికర విషయం ఏంటంటే లోఖారి గ్రామంలోని అదే ఆలయం నుండి దొంగిలించబడిన గేదె తల గల వృషణాన యోగిని శిల్పం 2013లో పారిస్లోని భారత రాయబార కార్యాలయం ద్వారా తిరిగి పొందబడింది మరియు స్వదేశానికి 2013 పంపబడింది. థీ వృషణాన యోగిని సెప్టెంబరులో న్యూఢిల్లీలోని నేషనల్ మ్యూజియంలో 2013లో నెలకొల్పబడింది.
ఉత్తరప్రదేశ్కు చెందిన బుందేల్ఖండ్లోని బందా జిల్లా మౌ సబ్-డివిజన్లో ఉన్న ఒక చిన్న గ్రామం లోఖారి. యోగినిలు అనేది తాంత్రిక పూజా విధానంతో అనుబంధించబడిన శక్తివంతమైన స్త్రీల దేవతల సమూహంగా తరచూ 64 విగ్రహాలను పూజిస్తారు. అనంతమైన శక్తులను కలిగి ఉంటాయని నమ్ముతారు.
మకర సంక్రాంతి శుభదినం రోజున హైకమిషన్లో అందుకున్న మేక తల యోగిని న్యూఢిల్లీలోని పురావస్తు సర్వే ఆఫ్ ఇండియాకు పంపబడింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 72.77 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.49 కోట్లకుపైగా నిల్వలు, ఉపయోగించని డోసులు; పంపిణీ మార్గంలో 1.6 కోట్లకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
72,77,98,325
|
|
పంపిణీ మార్గంలో ఉన్నవి
|
|
1,60,75,000
|
|
అందుబాటులోని నిల్వలు
|
|
4,49,03,025
72.77 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. 1.6 కోట్లకుపైగా  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.49 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
వృద్ధుల కోసం పోషణ్ అభియాన్
దేశంలోని వృద్ధుల కోసం పోషన్ అభియాన్ ప్రారంభించాలని కేంద్ర సాంఘిక న్యాయం, సాధికారత మంత్రిత్వ శాఖ లక్ష్యంగా పెట్టుకుంది. వృద్ధాశ్రమాల్లో ఉండని, తీవ్ర పోషకాహార లోపంతో బాధపడుతున్నవారికి పోషకాహారాన్ని అందించేందుకు ఈ లక్ష్యాన్ని నిర్దేశించుకుంది. స్థానికంగా దొరికే ఆరోగ్యకర ఆహారాన్ని సేకరించి, వేడిగా, వండిన భోజనాన్ని మధ్యాహ్నం పూట అందించనుంది. గ్రామ పంచాయతీలు, పట్టణ మునిసిపాలిటీలు ఈ పథకాన్ని అమలు చేస్తాయి. వృద్ధుల సంక్షేమ నిధి నుంచి ఈ పథకానికి ఆర్థిక సాయం అందుతుంది.
గతేడాది జులైలో వచ్చిన 'రిపోర్ట్ ఆఫ్ గవర్నమెంట్ ఆఫ్ ఇండియాస్ టెక్నికల్ గ్రూప్ ఆన్ పాపులేషన్ ప్రొజెక్షన్ ఫర్ ఇండియా అండ్ స్టేట్స్' ప్రకారం, 2036 వరకు వృద్ధుల జనాభా 22.74 కోట్లుగా  ఉంటుంది.
మలి వయసులో వృద్ధుల గౌరవం పెంచేలా, 'నేషనల్ యాక్షన్ ప్లాన్ ఫర్ సీనియర్ సిటిజెన్స్' కింద కొన్ని పథకాలు, కార్యక్రమాలను కేంద్ర ప్రభుత్వం అమలు చేస్తోంది. ఆర్థిక భద్రత, ఆరోగ్య సంరక్షణ, పోషకాహారం, ఆశ్రయం&సంక్షేమం, ప్రాణ&ఆస్తులకు భద్రత, చురుకైన&ఉత్పాదక వృద్ధాప్యం, అవగాహన కల్పన వంటివి ఇందులో ఉన్నాయి.
కేంద్ర సాంఘిక న్యాయం, సాధికారత మంత్రిత్వ శాఖ సహాయ మంత్రి శ్రీ రతన్ లాల్ కటారియా ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ప్రధాన మంత్రి కార్యాలయం
దక్షిణ ఆఫ్రికా మరియు గ్రీస్ లను 2023 ఆగస్టు 22-25 మధ్య కాలం లో సందర్శించనున్న ప్రధాన మంత్రి
దక్షిణ ఆఫ్రికా గణతంత్రం యొక్క అధ్యక్షుడు శ్రీ మాటెమెలా సిరిల్ రామఫోసా ఆహ్వానించి న మీదట ‘బిఆర్ఐసిఎస్’  పదిహేనో శిఖరాగ్ర సమావేశం లో పాలుపంచుకొనేందుకు ప్రధాన మంత్రి శ్రీ నరేంద్ర మోదీ 2023 వ సంవత్సరం ఆగస్టు 22 వ తేదీ మొదలుకొని 24 వ తేదీ మధ్య కాలం లో దక్షిణ ఆఫ్రికా లోని జోహాన్స్ బర్గ్ ను సందర్శించనున్నారు.
ఇది 2019 వ సంవత్సరం నాటి నుండి చూస్తే తొలి ముఖాముఖి బ్రిక్స్ శిఖర సమ్మేళనం కానుంది. బ్రిక్స్ సభ్యత్వ దేశాలు ప్రారంభించిన కార్యక్రమాల యొక్క పురోగతి ని సమీక్షించేందుకు మరియు రాబోయే కాలం లో ఇంకా ఏయే రంగాల లో కార్యక్రమాల ను చేపట్టవచ్చో గుర్తించేందుకు ఒక అవకాశాన్ని ఈ శిఖర సమ్మేళనం ఇవ్వనుంది.
బ్రిక్స్ శిఖర సమ్మేళనం ముగిసిన తరువాత ఏర్పాటు చేసినటువంటి ఒక విశిష్ట కార్యక్రమం ‘‘బ్రిక్స్ - ఆఫ్రికా అవుట్ రీచ్ ఎండ్ బ్రిక్స్ ప్లస్ డైలాగ్’’ లో సైతం ప్రధాన మంత్రి పాలుపంచుకోనున్నారు; దక్షిణ ఆప్రికా ఆహ్వానించినటువంటి ఇతర దేశాలు కూడాను ఈ కార్యక్రమంలో పాలుపంచుకోనున్నాయి.
ప్రధాన మంత్రి తన యాత్ర కాలం లో, జోహాన్స్ బర్గ్ కు విచ్చేసిన నాయకులలో కొందరి తో ద్వైపాక్షిక సమావేశాల లో పాలుపంచుకోనున్నారు.
దక్షిణ ఆఫ్రికా లో తన యాత్ర దరిమిలా ప్రధాన మంత్రి గ్రీస్ యొక్క ప్రధాని శ్రీ కిరియాకోస్ మిత్సోతకిస్ ఆహ్వానం పై 2023 ఆగస్టు 25 వ తేదీ నాడు గ్రీస్ లో ఆధికారిక పర్యటన ను జరపనున్నారు. గ్రీస్ ను భారతదేశాని కి చెందిన ప్రధాన మంత్రి ఒకరు సందర్శించడం గడచిన 40 సంవత్సరాల లో ఇదే ప్రథమం.
భారతదేశాని కి మరియు గ్రీస్ కు మధ్య నాగరకత పరమైన సంబంధాలు సముద్ర సంబంధి రవాణా, రక్షణ, వ్యాపారం, పెట్టుబడి మరియు ఉభయ దేశాల ప్రజల మధ్య పరస్పర సంబంధాలు వంటి రంగాల లో సహకారం రూపేణా ఇటీవలి కాలం లో పటిష్టం అయ్యాయి. ఈ సంబంధాన్ని మరింత గాఢతరం గా మలచుకోవడం ఎలాగన్న దానిని గురించి ప్రధాని శ్రీ కిరియాకోస్ మిత్సోతకిస్ తో ప్రధాన మంత్రి చర్చించనున్నారు. గ్రీస్ లో ఉంటున్న భారతదేశం ప్రవాసి సముదాయం తో ప్రధాన మంత్రి భేటీ కానున్నారు. ఇరు దేశాల కు చెందిన వ్యాపార రంగ ప్రముఖుల తో కూడా ప్రధాన మంత్రి భేటీ అవుతారు.
కార్పొరేట్ వ్యవహారాల మంత్రిత్వ శాఖ
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా కు మరియు బహ్రెయిన్ కు చెందిన బహ్రెయిన్ ఇన్స్టిట్యూట్ ఆఫ్ బ్యాంకింగ్ అండ్ ఫైనాన్స్ కు మధ్య ఎమ్ఒయు కు ఆమోదం తెలిపిన మంత్రివర్గం
బహ్రెయిన్ లో అకౌంటింగ్, ఫైనాన్శియల్ అండ్ ఆడిట్ నాలెడ్జ్ బేస్ ను పటిష్టపరచేందుకుగాను ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు బహ్రెయిన్ కు చెందిన బహ్రెయిన్ ఇన్స్టిట్యూట్ ఆఫ్ బ్యాంకింగ్ అండ్ ఫైనాన్స్ లు కలసి పని చేసేందుకు ఈ రెండు సంస్థల మధ్య ఓ అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ముఖ్యాంశాలు:
అకౌంటింగ్ మరియు ఫైనాన్స్ లకు సంబంధించినటువంటి బిఐబిఎఫ్ ప్రస్తుత పాఠ్యప్రణాళికను సమీక్షించి బిఐబిఎఫ్ కు ఐసిఎఐ సాంకేతిక సహాయాన్ని సమకూర్చుతుంది;
బిఐబిఎఫ్ విద్యార్థులు ఐసిఎఐ యొక్క పరీక్షను రాసి, ఐసిఎఐ లో సభ్యత్వాన్ని పొందేందుకు అనువుగా ఐసిఎఐ తన యొక్క సిఎ కోర్సు పాఠ్యప్రణాళిక ను పరిచయం చేయాలని సిఫారసు చేస్తుంది;
అర్హులైన బిఐబిఎఫ్ విద్యార్థులకు ఐసిఎఐ ప్రొఫెశనల్ ఎగ్జామినేశన్ నిర్వహణలో ఐసిఎఐ సాంకేతిక సహాయాన్ని అందిస్తుంది;
ఐసిఎఐ సభ్యులు వారి వృత్తి రీత్యా అదనపు అవకాశాలను పొందేందుకు ఒక మార్గాన్ని ఈ ఎంఓయూ తెరుస్తుంది. మరి అదే సమయంలో స్థానిక సామర్థ్యాలను పెంపొందింపచేసుకోవడంలో ఐసిఎఐ తన వంతు సహకారాన్ని అందిస్తుంది.
సభ్యులు, విద్యార్థులు మరియు వారి యొక్క సంస్థల హితం కోసం పరస్పరం లాభదాయకమైనటువంటి సంబంధాన్ని అభివృద్ధిపరచడానికి కలసి కృషి చేయాలన్నది దీని ధ్యేయంగా ఉంది.
లబ్ధిదారులు:
బహ్రెయిన్ లో స్థానికంగా వృత్తిపరమైనటువంటి అకౌంటెన్సీ ఇన్ స్టిట్యూట్ అనేది లేనందువల్ల బిఐబిఎఫ్ తో సమన్వయాన్ని ఐసిఎఐ ఏర్పరచుకొంటోంది కాబట్టి తత్ఫలితంగా ప్రస్తుతం బహ్రెయిన్ లో పని చేస్తున్న భారతీయ చార్టర్డ్ అకౌంటెంట్ లు ఈ ఏర్పాటు నుండి సానుకూల ప్రభావాన్ని చూపగలుగుతారు. అలాగే, బహ్రెయిన్ కు వెళ్లి పనిచేయాలనే ఉద్దేశం ఉన్న వారికి కూడా మార్గం సుగమం కాగలదు. ఐసిఎఐ సామర్థ్యం పట్ల, విశ్వసనీయత పట్ల నమ్మకం కలిగిన బహ్రెయిన్ అకౌంటింగ్ మరియు ఆడిటింగ్ రంగంలో తమ దేశస్తులను తీర్చిదిద్దుకోవడంలో ఐసిఎఐ యొక్క తోడ్పాటును పొందాలని అభిలషిస్తోంది. తద్వారా, అకౌంటెన్సీ రంగంలో నైపుణ్యాలను అభివృద్ధిపరచుకోవడానికి మార్గాన్ని సుగమం చేసుకోవడం కోసం సమర్థులైన అకౌంటింగ్ వృత్తిప్రవీణుల రాశిని సమకూర్చుకొని, ఈ సమస్యను పరిష్కరించుకోగోరుతోంది.
(
ప్రధాన మంత్రి కార్యాలయం
శ్రీఎస్. సెల్వగణపతి రాజ్య సభ కు ఎన్నిక కావడం పట్ల సంతోషాన్ని వ్యక్తం చేసిన ప్రధానమంత్రి
శ్రీ ఎస్. సెల్వగణపతి పుదుచ్చేరి నుంచి రాజ్య సభ కు ఎన్నిక కావడం పట్ల ప్రధాన మంత్రి శ్రీ నరేంద్ర మోదీ ప్రసన్నత ను వ్యక్తం చేశారు.
ప్రధాన మంత్రి ఒక ట్వీట్ లో –
‘‘మా పార్టీ కి శ్రీ ఎస్. సెల్వగణపతి గారు పుదుచ్చేరి నుంచి ప్రప్రథమ రాజ్య సభ ఎంపి అవడం అనేది బిజెపి లో ప్రతి ఒక్క కార్యకర్త కు అపారమైన గౌరవాన్ని కలిగించేటటువంటి విషయం. పుదుచ్చేరి జనత మా యందు ఉంచిన నమ్మకానికి మేం కృతజ్ఞులం. పుదుచ్చేరి ప్రగతి కి మేం పాటుపడుతూనే ఉంటాం’’ అని పేర్కొన్నారు.
(
రక్షణ మంత్రిత్వ శాఖ
'కాలేజ్ ఆఫ్ వార్ఫేర్'లో అధికారులను ఉద్దేశించి సీఏఎస్ ప్రసంగం
చీఫ్ ఆఫ్ ఎయిర్ స్టాఫ్, ఎయిర్ చీఫ్ మార్షల్ ఆర్కేఎస్ భాదురియా, సికింద్రాబాద్లోని 'కాలేజ్ ఆఫ్ ఎయిర్ వార్ఫేర్' ను సందర్శించారు. ఈ కళాశాలను 1959లో స్థాపించారు. ఇది ఐఏఎఫ్కు చెందిన ఉన్నత విద్యాసంస్థ. త్రివిధ దళాధికారులకు గగన యుద్ధ విద్య కోర్సులను సమగ్రంగా నేర్పుతారు.
44వ హైయ్యర్ ఎయిర్ కమాండ్ కోర్స్  నేర్చుకుంటున్న త్రివిధ దళాధికారులను ఉద్దేశించి సీఏఎస్ ప్రసంగించారు. జాతీయ భద్రతకు సంబంధించి ప్రస్తుత పరిణామాల్ని వివరించారు. ఈ తరహా పరిస్థితులు ఉత్పన్నమైనపుడు సంపూర్ణ సామర్థ్యాన్ని ప్రదర్శించగల వాయుసేన ప్రత్యేక లక్షణాన్ని నొక్కివక్కాణించారు. భవిష్యత్ యుద్ధాల్లో త్రివిధ దళాలు కలిసి పోరాడేలా సమగ్ర విధానాలు రూపొందించడానికి జరుగుతున్న చర్చలలో పురోగతి గురించి అధికారులకు ఎయిర్ చీఫ్ మార్షల్ భాదురియా వివరించారు.
ఆరోగ్య, కుటుంబ సంక్షేమ మంత్రిత్వ శాఖ
86 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 38 లక్షలకుపైగా డోసులు నిర్వహణ
97.78 శాతానికి చేరిన రికవరీ రేటు
గత 24 గంటల్లో 26,041 కొత్త కేసులు నమోదు
మొత్తం కేసుల్లో క్రియాశీల కేసులు  0.89 శాతం
వారపు పాజిటివిటీ రేటు  గత 94 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 86 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 38,18,362 డోసులతో కలిపి, మొత్తంగా 86 కోట్ల డోసులను  టీకా కార్యక్రమం అధిగమించింది. 84,07,679 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,71,418
|
|
రెండో డోసు
|
|
88,35,377
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,49,453
|
|
రెండో డోసు
|
|
1,48,33,709
|
|
18-44 ఏళ్ల వారు
|
|
మొదటి డోసు
|
|
34,82,66,215
|
|
రెండో డోసు
|
|
7,45,08,007
|
|
45-59 ఏళ్ల వారు
|
|
మొదటి డోసు
|
|
15,64,81,731
|
|
రెండో డోసు
|
|
7,39,69,804
|
|
60 ఏళ్లు పైబడినవారు
|
|
మొదటి డోసు
|
|
9,97,47,469
|
|
రెండో డోసు
|
|
5,47,95,828
|
|
మొత్తం
|
|
86,01,59,011
గత 24 గంటల్లో 29,621 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,29,31,972 కు పెరిగింది.
దేశవ్యాప్త రికవరీ రేటు 97.78 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 92వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 26,041 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,99,620. దేశంలోని మొత్తం పాజిటివ్ కేసుల్లో ఇది 0.89 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,65,006 పరీక్షలు చేశారు. దేశవ్యాప్తంగా ఇప్పటివరకు 56.44 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.94 శాతంగా ఉంది. గత 94 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.24 శాతంగా ఉంది. రోజువారీ పాజిటివిటీ రేటు గత 28 రోజులుగా 3 శాతం కంటే తక్కువగా, 111 రోజులుగా 5 శాతం కంటే తక్కువగా నమోదవుతోంది.
ఆర్థిక మంత్రిత్వ శాఖ
సిఆర్సిఎల్ మెరుగుదల, కాంటాక్ట్లెస్ కస్టమ్స్
పరోక్ష పన్నులు కేంద్ర బోర్డు మరియు కస్టమ్స్  చైర్మన్ శ్రీ ఎం. అజిత్ కుమార్ నిన్న సెంట్రల్ రెవెన్యూ కంట్రోల్ లాబొరేటరీ  కు చేర్చిన అనేక కొత్త, ఆధునిక పరీక్షా పరికరాలను ఆవిష్కరించారు, ఇది కస్టమ్స్ అంతర్గత పరీక్ష సామర్థ్యాన్ని గణనీయంగా పెంచుతుంది. వేగంగా దిగుమతి, ఎగుమతి అనుమతులకు అవకాశం ఇస్తుంది. సిబిఐసి ప్రధాన కార్యక్రమం “తురంత్ కస్టమ్స్” క్రింద “కాంటాక్ట్లెస్ కస్టమ్స్” కు విధానాన్ని అమలు చేయడానికి కొత్త ఐటి కార్యాచరణ వ్యవస్థలను ఆయన ప్రారంభించారు.
సుమారు రూ.80 కోట్లు ఖర్చు చేసి అత్యాధునిక పరికరాలతో విస్తృతంగా అప్గ్రేడ్ చేసిన తర్వాత సిఆర్సిఎల్, పరికరాలు, టెస్టింగ్ సదుపాయాల గురించి ప్రముఖంగా వివరించిన చిన్న పుస్తకాన్ని శ్రీ కుమార్ ఈ సందర్భంగా విడుదల చేశారు. న్యూ ఢిల్లీ, కాండ్ల, వడోదర, ముంబై, నవ శేవ, కొచ్చి, చెన్నై, విశాఖపట్నం వద్ద ఉన్న 8 సిఆర్సిఎల్ ప్రయోగశాలలు ఐఎస్ఓ / ఐఈసి 17025: 2017 ప్రకారం రసాయన పరీక్ష కోసం ఎన్ఎబిఎల్ అక్రెడిటేషన్ పొందాయి. అలాగే, ఢిల్లీ, చెన్నైలోని సిఆర్సిఎల్ ప్రయోగశాలలు ఫోరెన్సిక్ పరీక్ష  కోసం ఎన్ఎబిఎల్ గుర్తింపు పొందాయి.
తాకే అవకాశం లేని 'కాంటాక్ట్లెస్ కస్టమ్స్'ను ప్రోత్సహించడానికి ఆవిష్కరించిన ఐటి కార్యాచరణలు, ఎగుమతిదారులకు తమ బ్యాంక్ ఖాతా, ఎడి కోడ్లోని మార్పులను ఐసిగేట్ ద్వారా స్వీయ నిర్వహణకు, కస్టమ్స్ అధికారిని సంప్రదించకుండా ఐసిగేట్లో నమోదు చేసుకోవడానికి అవకాశం కల్పిస్తాయి. ఈ రోజు ప్రకటించిన ఒక ప్రధాన ఆవిష్కరణ ఐసిఈఎస్ లోని బాండ్ల ఆటోమేటెడ్ డెబిట్- డెబిటీని మాన్యువల్గా పొందడానికి దిగుమతిదారు కస్టమ్ కార్యాలయాలను సందర్శించాల్సిన అవసరం లేదని తెలియజేస్తుంది. బాండ్లోని బ్యాలెన్స్ ఇకపై దిగుమతి పత్రంలో సూచించాలని నిర్ణయించారు. ఇది దిగుమతిదారులు తమ దిగుమతులను ప్లాన్ చేయడానికి సహాయపడుతుంది. కస్టమ్స్తో భౌతిక ఇంటర్ఫేస్ను తగ్గించగల ఈ కార్యాచరణల ఔచిత్యాన్ని ఛైర్మన్ ప్రముఖంగా ప్రస్తావించారు.
ముఖ్యంగా, ముఖాముఖీ కలుసుకునే అవసరం లేని ఫేస్ లెస్ అసెస్మెంట్ మొదటి దశ కింద బెంగళూరు, చెన్నై జోన్లలో ఏర్పాటు చేసిన సింగిల్ పాయింట్ ఇంటర్ఫేస్ను అందించడం ద్వారా అనేక ప్రయాజనాలు సమకూరుతాయి. దీనిని పరిగణనలోకి తీసుకుని, సిబిఐసి అన్ని కస్టమ్స్ నిర్మాణాలకు తురంత్ సువిధా కేంద్రాల  ను 2020 జులై 15 నుండి ఏర్పాటు చేస్తుంది. కంట్రీ ఆఫ్ ఆరిజిన్ సర్టిఫికెట్లను అపవిత్రం చేయడం వంటి కస్టమ్స్ ద్వారా పత్రాలను భౌతికంగా సమర్పించాల్సిన అవసరం వచ్చినప్పుడు తురంత్ సువిధా కేంద్రం కస్టమ్స్ కూర్పులతో ఉన్న ఏకైక భౌతిక ఇంటర్ఫేస్ పాయింట్. ఇది కస్టమ్స్ క్లియరెన్స్ ప్రక్రియను మరింత సులభతరం చేస్తుందని భావిస్తున్నారు.
ప్రధాన మంత్రి కార్యాలయం
ప్రధాన మంత్రి తో సమావేశమైన తమిళ నాడు ముఖ్యమంత్రి శ్రీ ఎమ్.కె. స్టాలిన్
ప్రధాన మంత్రి శ్రీ నరేంద్రమోదీ తో తమిళ నాడు ముఖ్యమంత్రి శ్రీ ఎమ్.కె. స్టాలిన్ సమావేశమయ్యారు.
మంత్రి కార్యాలయం ఒక ట్వీట్ లో -
‘‘ప్రధాన మంత్రి ని తమిళ నాడు ముఖ్యమంత్రి తిరు @mkstalin కలుసుకొన్నారు.’’ అని తెలిపింది.
ఆర్ధిక వ్యవహారాల మంత్రివర్గ సంఘం
ఎన్ఎండిసి నుంచి నాగార్నర్ స్టీల్ ప్లాంట్ తొలగించి వాటాను విక్రయించడానికి కేంద్ర మంత్రివర్గ ఆమోద ముద్ర
జాతీయ ఖనిజాభివృద్ధి సంస్థ  పరిధి నుంచి నాగార్నర్ స్టీల్ ప్లాంట్ ని తొలగించి దానిలో భారత ప్రభుత్వ వాటాను పూర్తిగా వ్యూహాత్మిక భాగస్వామికి విక్రయించాలని కేంద్రం నిర్ణయించింది. ప్రధానమంత్రి శ్రీ నరేంద్ర మోడీ అధ్యక్షతన జరిగిన ఆర్ధిక వ్యవహారాల కమిటీ సమావేశం ఈ ప్రతిపాదనకు " సూత్రప్రాయ" అంగీకారం తెలిపింది.
ఏడాదికి మూడు మిలియన్ టన్నుల ఉక్కును ఉత్పత్తి చేయగల సామర్ధ్యంతో ఎన్ ఎస్ పిని ఎన్ఎండిసి ఛతీస్ ఘర్ లో సమగ్ర ఉక్కు కర్మాగారంగా నెలకొల్పింది.1980 ఎకరాల విస్తీర్ణంలో ఉన్నఈ కర్మాగారం విలువ తాజా అంచనాల  ప్రకారం 23 ,140 కోట్ల రూపాయలుగా లెక్క కట్టారు. దీనిలో ఎన్ఎండిసి తన సొంత నిధుల నుంచి 16 ,662 కోట్ల రూపాయలను సమకూర్చగా 524 కోట్ల రూపాయలను బాండ్లమార్కెట్ నుంచి సేకరించారు.
తాజా నిర్ణయంతో ఎన్ఎండిసి వాటాలను ఎన్ ఎస్ పి నుంచి ఉపసంహరించడానికి 2016 అక్టోబర్ 27 వ తేదీన జరిగిన సమావేశంలో తీసుకొన్న నిర్ణయాన్ని ఆర్ధిక వ్యవహారాల కమిటీ మార్చుకొన్నది.
పెట్టుబడులను ఉపసంహరించే ముందు ఎన్ ఎస్ పిని విడిగా మరో కర్మాగారంగా మార్చాలన్న ప్రతిపాదన వల్ల ఈ కింది ప్రయోజనాలు ఉంటాయి.
i ) ఈ ప్రక్రియ పూర్తయిన తరువాత ఎన్ ఎం డి సి తన ప్రధాన కార్యక్రమం అయిన ఖనిజాల తవ్వకాలపై దృష్టి సారించకలుగుతుంది.
ii ) దీనివల్ల ఎన్ ఎస్ పి ప్రత్యేక సంస్థగా మారుతుంది. ఎన్ ఎం డి సి మరియు ఎన్ ఎస్ పి లు తమ విడివిడిగా పనిచేసి తమ కార్యకలాపాలు, ఆర్ధిక వ్యవహారాలకు బాధ్యత వహిస్తాయి.ఎన్ ఎం డి సి లో కలిగి ఉన్నవాటాలకు సమానంగా ఎన్ ఎస్ పిలో .ఎన్ ఎం డి సి వాటాదారులు వాటాలను పొందుతారు.
iii )ప్రక్రియ పూర్తి అయిన తరువాత ఎన్ ఎస్ పి, .ఎన్ ఎం డి సిల వాటాదారులు రెండు సంస్థల కార్యకలాపాలు, నిధులపై మరింత స్పష్టమైన వివరాలను పొందగలుగుతారు.
iv ) కాపిటల్ గెయిన్స్ పరంగా చూసినప్పుడు కూడా ఈ నిర్ణయం తటస్థంగా ఉంటుంది.
2021 సెప్టెంబర్ నాటికి పెట్టుబడుల ఉపసంహరణ, ఎన్ ఎం డి సి నుంచి ఎన్ ఎస్ పిని విడడీసీ దానిని ప్రత్యేక సంస్థగా గుర్తించే ప్రక్రియను సమాంతరంగా పూర్తి అవుతాయని మంత్రివర్గ కమిటీ గుర్తించింది.
ఎన్ ఎం డి సి కేంద్ర ఉక్కు గనుల శాఖ సి పి ఎస్ ఈలో చేర్చబడింది.దీనిలో కేంద్ర ప్రభుత్వం 69 .65 శాతం వాటాను కలిగివుంది.
పర్యటక మంత్రిత్వ శాఖ
ముంబయిలో ఎస్.సి.ఒ, మిల్లెట్స్ ఫుడ్ ఫెస్టివల్ నిర్వహిస్తున్న పర్యాటక మంత్రిత్వ శాఖ
కేంద్ర పర్యాటక మంత్రిత్వ శాఖ నాలుగోది మరియు చివరి ఎస్.సి.ఒ. మిల్లెట్స్ ఫుడ్ ఫెస్టివల్ను ఈ నెల 13 నుండి 19 ఏప్రిల్ 2023 వరకు ముంబయిలోని తాజ్ మహల్ ప్యాలెస్లో నిర్వహిస్తోంది, ఈ కార్యక్రమానికి ఎస్.సి.ఒ. సభ్య దేశాల  నుండి చెఫ్లు హాజరవుతారు. కార్యక్రమంలో 9 రోజుల పాటు వీరు హాజరవుతారు. ఈవెంటులో భాగంగా హోటల్కు వచ్చే అతిథులకు వీరు వివిధ వంటకాలను మరియు పలు ఆఫర్లను ప్రదర్శించి అందించనున్నారు. అంతర్జాతీయ మిల్లెట్ సంవత్సరం  జ్ఞాపకార్థం తాజ్ మహల్ ప్యాలెస్ ఎస్.సి.ఒ. మిల్లెట్ ఫుడ్ ఫెస్టివల్ను నిర్వహించనుంది. ఈ ఫెస్టివల్లో ఎస్.సి.ఒ. మెంబర్ చెఫ్లు చేతితో ఎంపిక చేసిన మిల్లెట్లతో తయానే చేసిన ఆర్గానిక్ మీల్స్ ఎంపిక చేయబడతాయి. ఏప్రిల్ 14 నుండి 19 వరకు ముంబయిలోని తాజ్ మహల్ ప్యాలెస్ హోటల్లోని షామియానా రెస్టారెంట్లో లంచ్ మరియు డిన్నర్ కోసం ఈ ఉత్సవం ప్రజలకు అందుబాటులో ఉంటుంది.
 అనేది ఎనిమిది సభ్య దేశాలైన చైనా, భారతదేశం, కజకిస్తాన్, కిర్గిజ్స్తాన్, రష్యా, పాకిస్తాన్, తజికిస్తాన్ మరియు ఉజ్బెకిస్తాన్, నాలుగు పరిశీలక దేశాలు మరియు పద్నాలుగు "చర్చల భాగస్వామ్యం"తో కూడిన ఇంటర్గవర్నమెంటల్ ఆర్గనైజేషన్. ఎస్.సి.ఒ. యొక్క సభ్య దేశాల నిపుణులు ఎస్.సి.ఒ. టూరిజం బ్రాండ్ను ప్రోత్సహించడం, పర్యాటకంలో ఎస్.సి.ఒ. సభ్యదేశాల సాంస్కృతిక వారసత్వాన్ని ప్రోత్సహించడం, పర్యాటకంలో సమాచారం మరియు డిజిటల్ టెక్నాలజీని పంచుకోవడం మరియు మార్పిడి చేయడం వంటి సహకార రంగాలలో వివిధ కార్యకలాపాలకు ప్రాధాన్యత ఇచ్చారు. వైద్య మరియు ఆరోగ్య పర్యాటక రంగంలో పరస్పర సహకారం, సేవల నాణ్యతను మెరుగుపరచడంపై కూడా దృష్టి పెట్టారు. ఎస్.సి.ఒ. దేశాలు విభిన్న సంస్కృతులు మరియు సంప్రదాయాల మిశ్రమాన్ని కలిగి ఉన్నాయి, ఇది వారి వంటకాలను సముచితంగా ప్రతిబింబిస్తుంది. ఎస్.సి.ఒ. దేశాల వంటకాలు ఆహార ప్రియులకు ప్రత్యేకమైన ఆనందాన్ని అందిస్తాయి. అవగాహన కల్పించడంతోపాటు మిల్లెట్ల ఉత్పత్తి & వినియోగాన్ని పెంచే లక్ష్యంతో ఐక్యరాజ్యసమితి 2023ని అంతర్జాతీయ మిల్లెట్ సంవత్సరంగా ప్రకటించింది. అంతర్జాతీయ తృణ ధాన్యాల సంవత్సరం వెనుక ఉన్న ఆలోచన ఏమిటంటే, మిల్లెట్లు వాతావరణాన్ని తట్టుకోగలవు మరియు వాటిని వినియోగించడం వల్ల ప్రపంచం కనీసం ఐక్యరాజ్య సమితి నిర్దేశించిన ఆరు స్థిరమైన అభివృద్ధి లక్ష్యాలను చేరుకోవడంలో సహాయపడుతుంది. ప్రధాన మంత్రి నేతృత్వంలో, ఐక్యరాజ్యసమితి జనరల్ అసెంబ్లీ  ఆమోదించిన అంతర్జాతీయ మిల్లెట్స్ సంవత్సరం  2023 ప్రతిపాదనను భారత ప్రభుత్వం ప్రాయోజితం చేసింది. ఐవైఎంని జరుపుకోవడంలో భారత ప్రభుత్వం ముందంజలో ఉండేందుకు ఈ ప్రకటన కీలకంగా మారింది. భారత ప్రధాని, శ్రీ నరేంద్ర మోదీ కూడా భారతదేశాన్ని ‘గ్లోబల్ హబ్ ఫర్ మిల్లెట్స్’గా నిలబెట్టడంతో పాటు ఐవైఎం 2023ని ‘పీపుల్స్ మూవ్మెంట్’గా మార్చాలనే తన దృష్టి కోణాన్ని పంచుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకా కార్యక్రమం తాజా సమాచారం -355వ రోజు
15-18 మధ్య వయస్సు గల వారికి కోటికి పైగా టీకాలు
దేశవ్యాప్తంగా 148.58 కోట్లు దాటిన మొత్తం టీకా డోసులు
ఈ రోజు సాయంత్రం 7 వరకు 82 లక్షలకు పైగా టీకా డోసులు
పిల్లలకు టీకాలు వేసే కార్యక్రమం ప్రారంభమైన మూడవ రోజున దేశంలో ఒకే రోజున కోటికి  పైగా డోసులను వేసి భారత్ సరికొత్త మైలురాయి దాటింది.
ఈరోజు భారత టీకాల కార్యక్రమం 148.58 కోట్ల డోసులు  దాటింది. సాయంకాలం ఏడు గంటల వరకు 82 లక్షలకు పైగా 
టీకా డోసులు పంపిణీ అయ్యాయి. రాత్రి పొద్దుపోయాక పూర్తి సమాచారం అందే సరికి ఈ సంఖ్యమరింత పెరిగే వీలుంది.
టీకా వేయించుకోవడానికి పిల్లలు చూపుతున్న ఉత్సాహం పట్ల కేంద్ర ఆరోగ్య శాఖ మంత్రి డాక్టర్ మన్సుఖ్ మాలవీయ హర్షం వ్యక్తం చేస్తూ ట్వీట్ చేశారు. పిల్లలు చూపుతున్న ఉత్సాహంతో టీకాల కార్యక్రమం లక్ష్యాల మేరకు అమలు జరుగుతున్నదని ఆయన పేర్కొన్నారు. టీకా తీసుకోవడానికి అర్హత ఉన్నవారంతా ముందుకు వచ్చి టీకా తీసుకోవాలని ఆయన కోరారు.
మొత్తం పంపిణీ చేసిన టీకా డోసులు వయోవర్గాల వారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10388540
|
|
రెండో డోస్
|
|
9728000
|
|
కోవిడ్ యోధులు
|
|
మొదటి డోస్
|
|
18386552
|
|
రెండో డోస్
|
|
16931563
|
|
15-18 వయో వర్గం
|
|
మొదటి డోస్
|
|
12402515
|
|
18-44 వయో వర్గం
|
|
మొదటి డోస్
|
|
507172509
|
|
రెండో డోస్
|
|
343132537
|
|
45-59 వయో వర్గం
|
|
మొదటి డోస్
|
|
195388238
|
|
రెండో డోస్
|
|
153619681
|
|
60 ఏళ్లు పైబడిన వారు
|
|
మొదటి డోస్
|
|
121885604
|
|
రెండో డోస్
|
|
96783752
|
|
మొత్తం మొదటి డోసులు
|
|
865623958
|
|
మొత్తం రెండో డోసులు
|
|
620195533
|
|
మొత్తం1485819491
|
|
జనాభాలో ప్రాధాన్యత వర్గాల వారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి
|
|
తేదీ : జనవరి 4, 2021 
|
|
ఆరోగ్య సిబ్బంది
|
|
మొదటి డోస్
|
|
107
|
|
రెండో డోస్
|
|
3515
|
|
కోవిడ్ యోధులు
|
|
మొదటి డోస్
|
|
112
|
|
రెండో డోస్
|
|
6442
|
|
15-18వయోవర్గం
|
|
మొదటి డోస్
|
|
3744635
|
|
18-44 వయో వర్గం
|
|
మొదటి డోస్
|
|
1801076
|
|
రెండో డోస్
|
|
1755601
|
|
45-59 వయో వర్గం
|
|
మొదటి డోస్
|
|
131693
|
|
రెండో డోస్
|
|
470344
|
|
60 ఏళ్లు పైబడిన వారు
|
|
మొదటి డోస్
|
|
67687
|
|
రెండో డోస్
|
|
244999
|
|
మొత్తం మొదటి డోసులు
|
|
5745310
|
|
మొత్తం రెండు డోసులు
|
|
2480901
|
|
మొత్తం
|
|
8226211
కోవిడ్ నుంచి దేశ ప్రజలను రక్షించాలన్న లక్ష్యంతో టీకాల కార్యక్రమం అమలు జరుగుతోంది. దీనిని నిరంతరాయంగా
అత్యున్నత స్థాయిలో పర్యవేక్షిస్తూ ఉన్నారు.
ఆయుష్
కోవిడ్- 19పై చేస్తున్న వాదనలపై దృష్టి పెట్టిన ఆయుష్ మంత్రిత్వ శాఖ; కరోనా వైరస్ పై పోరాటానికి శాస్త్రీయమైన సాక్ష్యాధారాలతో పరిష్కారం చూపే ప్రయత్నాలు
కోవిడ్-19 చికిత్స గురించి సాక్ష్యాధారాలు లేకుండా పెద్ద వాదనలకు ఆస్కారం ఇవ్వద్దని ప్రధానమంత్రి ఇచ్చిన పిలుపును మేరకు, ఆయుష్ మంత్రిత్వ శాఖ చర్యలు ప్రారంభించింది. అవగాహన కల్పించడం ద్వారా ఇటువంటి వాదనలను అరికట్టడానికి చర్యలు చేపట్టింది.
ఆయుష్ ప్రాక్టీషనర్లు, సంస్థల నుండి వివిధ సూచనలు మరియు ప్రతిపాదనలను తెలుసుకోడానికి ఒక ఛానల్ ఏర్పాటు చేసింది. మహమ్మారి వ్యాప్తిని అరికట్టడానికి ఆయుష్ వ్యవస్థల నుండి శాస్త్రీయ ఆధారాల మూలంతో పరిష్కారాల కోసం పనిచేయాలని ప్రధానమంత్రి సలహాపై మంత్రిత్వ శాఖ చర్యలను ప్రారంభించింది. శాస్త్రవేత్తల గ్రూప్ ద్వారా సాధ్యతలను పరిశీలించే ఏర్పాటు చేశారు. మంత్రిత్వ శాఖ వీడియో కాన్ఫరెన్స్ లు, సామజిక మాధ్యమాల వేదిక చేసుకుని ఆయుష్ ప్రాక్టిషనర్లను సంప్రదించే పని ప్రారంభించింది. నిరాశాజనకమైన, తప్పుడు ప్రచారాలను అరికట్టడానికి ఆ ప్రాక్టిషనర్లను ఈ మాధ్యమాల ద్వారా భాగస్వామ్యం చేస్తున్నారు. గత 30వ తేదీన జరిగిన వీడియో కాన్ఫరెన్స్ లో సుమారు వంద మంది ఆయుష్ కి చెందిన వివిధ విభాగాల ఆలోచన పరులు పాల్గొన్నారు. మిగిలిన పలు అంశాలతో పాటు సరికాని వాదనలు, ప్రచారానికి అడ్డుకట్ట వేయడంపై సమాలోచనలు జరిగాయి. ఈ వీడియో కాన్ఫరెన్స్ లో రైల్వే, వాణిజ్య శాఖల మంత్రి శ్రీ పియూష్ గోయల్, ఆయుష్ శాఖ  సహాయ మంత్రి శ్రీ శ్రీపాద నాయక్ ఆయుష్ రంగానికి చెందిన ప్రముఖులను ఉద్దేశించి ప్రసంగించారు.
ప్రధాని ఇచ్చిన పిలుపు అనుగుణంగా ఆయుష్ మంత్రిత్వ శాఖ వెంటనే కొన్ని చర్యలు చేపట్టింది. తన శాఖ వెబ్ సైట్ లో ఒక ఆన్లైన్ ఛానల్ ని ప్రారంభించింది. తద్వారా కోవిడ్-19 మహమ్మారి విషయంలో చేపట్టాల్సిన ఆరోగ్య సంబంధిత చర్యల గురించి వివరించడమే కాకుండా తప్పుడు వాదనలకు శాస్త్రీయ ఆధారాలతో సహా వివరణ ఇచ్చే కార్యక్రమం చేపట్టారు. ఇందుకు అనుగుణంగా వివిధ ఆయుష్ ప్రాక్టిషనర్లు, ఆయుష్ సంస్థలు  నుండి మంత్రిత్వ శాఖ తగు సలహాలు తీసుకుంటుంది. ఈ వివరాలను ఆయుష్ మంత్రిత్వ శాఖా వెబ్ సైట్ లో పొందుపరుస్తున్నారు. లింక్: http://ayush.gov.in/covid-19 
ఈ విధంగా అందిన సూచనలు, వివరాలను నిపుణుల కమిటీ సమీక్షిస్తుంది. ఈ కమిటీ ఇచ్చిన నివేదికను వివిధ ప్రత్యేక విభాగాలకు చెందిన శాస్త్రవేత్తల బృందం పరిశీలించి సాధ్యమైన చోట, ఆ ప్రతిపాదనలను ధ్రువీకరణ అధ్యయనం కోసం పరిగణలోకి తీసుకునే అవకాశం ఉంది.